Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Elektroenerģijas tirgus likumā**

***(Nr.724/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi**  **(9)** | **Ministru kabineta atzinums** | **Komisijas atzinums** |
|  | Izdarīt [Elektroenerģijas tirgus likumā](http://likumi.lv/ta/id/108834-elektroenergijas-tirgus-likums) (Latvijas Republikas Saeimas un Ministru Kabineta Ziņotājs, 2005, 12. nr.; 2008, 10. nr.; Latvijas Vēstnesis, 2011, 117. nr.; 2013, 211., 232. nr.; 2014, 60., 189., 257. nr.; 2015, 118., 190., 248. nr.; 2016, 110. nr.) šādus grozījumus: |  |  |  |  |
| **28.1 pants. Elektroenerģijas ražošana koģenerācijas stacijās, kuru uzstādītā elektriskā jauda ir lielāka par četriem megavatiem**  (1) (Izslēgta ar [19.05.2016](http://likumi.lv/ta/id/282649-grozijumi-elektroenergijas-tirgus-likuma). likumu)  (2) Kritērijus, pēc kādiem koģenerācijas stacijas tiek kvalificētas tiesību iegūšanai saņemt garantēto maksu par koģenerācijas stacijā uzstādīto elektrisko jaudu, kārtību, kādā nosakāma maksa par uzstādīto elektrisko jaudu atkarībā no ražošanas tehnoloģijas un izmantojamā kurināmā, koģenerācijas stacijas uzstādītās elektriskās jaudas, un kārtību, kādā šī maksa veicama, kā arī kārtību, kādā var atteikties no tiesībām saņemt garantētu maksu par koģenerācijas stacijā uzstādīto elektrisko jaudu, nosaka Ministru kabinets.  (21) Ražotājs, kas elektroenerģiju ražo koģenerācijas stacijā, kuras uzstādītā elektriskā jauda ir lielāka par četriem megavatiem, un kas līdz 2013.gada 31.decembrim ir izmantojis šā likuma [28.pantā](http://likumi.lv/doc.php?id=108834#p28) noteiktajā kārtībā iegūtās tiesības pārdot saražoto elektroenerģiju obligātā iepirkuma ietvaros, no 2014.gada 1.janvāra saņem garantēto maksu par koģenerācijas stacijā uzstādīto elektrisko jaudu atbilstoši tiem pašiem nosacījumiem par darbības režīmu, termiņiem un jaudas komponentes aprēķinu, kādi uz koģenerācijas staciju attiecās līdz 2013.gada 31.decembrim.  (22) Ražotājs, kas līdz 2013.gada 31.decembrim ir ieguvis tiesības elektroenerģiju, kas saražota koģenerācijas stacijā, kuras uzstādītā elektriskā jauda ir lielāka par četriem megavatiem, pārdot obligātā iepirkuma ietvaros, bet nav uzsācis elektroenerģijas pārdošanu publiskajam tirgotājam, ir tiesīgs saņemt garantēto maksu par koģenerācijas stacijā uzstādīto elektrisko jaudu atbilstoši tiem normatīvo aktu nosacījumiem par darbības režīmu, termiņiem un jaudas komponentes aprēķinu, kādi uz koģenerācijas staciju attiektos, ja tā darbu būtu uzsākusi līdz 2013.gada 31.decembrim.  (3) Ja ražotājs vēlas izmantot tiesības saņemt garantēto maksu par koģenerācijas stacijā uzstādīto elektrisko jaudu un tā koģenerācijas stacija atbilst Ministru kabineta noteiktajiem kritērijiem, garantēto maksu par koģenerācijas stacijā uzstādīto elektrisko jaudu maksā publiskais tirgotājs šā panta otrajā daļā paredzētajā kārtībā.  (4) Publiskais tirgotājs atsevišķi uzskaita šā panta trešajā daļā noteiktajā kārtībā veiktos maksājumus. Izmaksas, ko veido maksājumi par uzstādīto elektrisko jaudu, sedz visi Latvijas elektroenerģijas galalietotāji proporcionāli savam elektroenerģijas patēriņam, kompensējot publiskajam tirgotājam iepirkuma izdevumus. Kompensējamo izmaksu aprēķinā ņem vērā likumā par vidēja termiņa budžeta ietvaru noteikto valsts budžeta dotāciju obligātā iepirkuma komponenšu apmēra mazināšanai. Valsts budžeta dotāciju attiecina uz kompensējamām izmaksām, kurām netiek piemērota samazinātā līdzdalība izdevumu kompensēšanai publiskajam tirgotājam šā likuma [30.2 panta](http://likumi.lv/doc.php?id=108834#p30.2) pirmajā daļā noteiktajā kārtībā.  (5) (Izslēgta no [01.10.2016.](http://likumi.lv/ta/id/108834-elektroenergijas-tirgus-likums/redakcijas-datums/2016/10/01) ar [19.05.2016](http://likumi.lv/ta/id/282649-grozijumi-elektroenergijas-tirgus-likuma). likumu) | 1. Izteikt 28.1 panta ceturto daļu šādā redakcijā:  "(4) Publiskais tirgotājs atsevišķi uzskaita šā panta trešajā daļā noteiktajā kārtībā veiktos maksājumus. Izmaksas, ko veido maksājumi par uzstādīto elektrisko jaudu, sedz visi Latvijas elektroenerģijas galalietotāji, un tās tiek sadalītas pa sprieguma pakāpēm **un lietotāju grupām** proporcionāli ieņēmumu fiksētajai daļai no sistēmas pakalpojumiem, kompensējot publiskajam tirgotājam iepirkuma izdevumus. Galalietotāji, kas ir pieslēgti sadales sistēmām, kurām ir mazāk par simt tūkstošiem lietotāju, sedz publiskā tirgotāja izmaksas par uzstādīto elektrisko jaudu, piemērojot tās sadales sistēmas operatora attiecīgai sprieguma pakāpei un lietotāju grupai noteiktos maksājumus, kurai ir pieslēgti vairāk par simt tūkstošiem lietotāju. Izmaksu attiecināšanas aprēķina metodiku nosaka regulators. Kompensējamo izmaksu un attiecīgo publiskā tirgotāja ieņēmumu starpību pārskata gadā publiskais tirgotājs atzīst aktīvos vai saistībās." | **1** | **Juridiskais birojs**  *Likumprojekta 1. pantā (likuma 28.1 ceturtās daļas jaunajā redakcijā) lietoti jēdzieni „sprieguma pakāpes” un „lietotāju grupas”. Ne Elektroenerģijas tirgus likumā ne arī citos normatīvajos aktos enerģētikas jomā nav skaidrots šo terminu saturs. Tādējādi no likumprojekta panta nav saprotams pēc kādiem kritērijiem publiskais tirgotājs sadalīs izmaksas par uzstādīto elektrisko jaudu, kā arī kādās grupās un pēc kādiem principiem tiks iedalīti elektroenerģijas galalietotāji.*  *Attiecīgajā pantā noteikts, ka izmaksu attiecināšanas aprēķina metodiku nosaka regulators. Juridiskā biroja ieskatā nepieciešams precizēt vai attiecīgā metodika piemērojama visos pantā minētajos gadījumos, vai tikai attiecībā uz izmaksu noteikšanu galalietotājiem, kas pieslēgti sadales sistēmām, kurām ir mazāk par simt tūkstošiem lietotāju.* |  |  |
|  |  | **2** | **Deputāti E.Putra, I.Līdaka**  Papildināt likumu ar 30.4 pantu šādā redakcijā:  “**30.4 pants. No atjaunojamiem energoresursiem saražotās enerģijas statistiskā pārdale citai Eiropas Savienības dalībvalstij**  (1) Ja Latvija ir sasniegusi tai noteikto mērķi saražot noteiktu daļu elektroenerģijas no atjaunojamajiem energoresursiem, Ministru kabineta noteiktajā kārtībā atbildīgā ministrija var pārdot konkrētu statistisku daudzumu (rādītājus) no atjaunojamajiem energoresursiem saražotas enerģijas citai Eiropas Savienības dalībvalstij noslēdzot attiecīgu līgumu.  (2) Ministru kabinets nosaka:  1) kārtību, kādā atbildīgā ministrija Ministru kabinetā sniedz informāciju par statistisku enerģijas daudzumu (rādītājiem), kas saražota no atjaunojamajiem energoresursiem un kurus iespējams pārdot citai Eiropas Savienības valstij, kā arī kārtību kādā ieņēmumus no attiecīga darījuma sadala atbalstam elektroenerģijas obligātā iepirkuma izmaksu samazināšanai galalietotājam un elektroenerģijas ražošanai no atjaunojamajiem energoresursiem;  2) kārtību, kādā piešķirams atbalsts elektroenerģijas ražošanai no atjaunojamajiem energoresursiem, un kritērijus atbalsta piešķiršanai no līdzekļiem, kas iegūti darījuma rezultātā.  (3) Ministru kabinets apstiprina līguma projektu par elektroenerģijas, kas saražota no atjaunojamajiem energoresursiem statistiska daudzuma (rādītāju) tirdzniecību.  (4) Līgumu par elektroenerģijas, kas saražota no atjaunojamajiem energoresursiem, statistiska daudzuma (rādītāju) tirdzniecību paraksta ekonomikas ministrs.” |  |  |
| **33.1 pants. Elektroenerģijas tirdzniecība aizsargātajam lietotājam**  (1) Aizsargātajam lietotājam viena elektroenerģijas tirdzniecības līguma ietvaros ir tiesības saņemt aizsargātā lietotāja tirdzniecības pakalpojumu.  (2) Aizsargātā lietotāja tirdzniecības pakalpojuma sniegšanas un sadales sistēmas pakalpojuma maksas kompensēšanas nosacījumus, kā arī finansēšanas apjomu un kārtību nosaka Ministru kabinets. | 2. Izteikt 33.1 panta otro daļu šādā redakcijā:  "(2) Aizsargātā lietotāja tirdzniecības pakalpojuma sniegšanas, obligātā iepirkuma komponentes un sadales sistēmas pakalpojuma maksas kompensēšanas nosacījumus, kā arī finansēšanas apjomu un kārtību nosaka Ministru kabinets." |  |  |  |  |
| **Pārejas noteikumi** | 3. Papildināt pārejas noteikumus ar 67. punktu šādā redakcijā:  "67. Regulators līdz 2017. gada 15. janvārim izdod šā likuma 28.1 panta ceturtajā daļā minēto metodiku." | **3**  **4**  **5**  **6**  **7** | **Deputāti E.Putra, I.Līdaka**  Aizstāt likumprojekta 3. pantā skaitļus un vārdus „2017. gada 15. janvārim” ar skaitļiem un vārdiem „2018. gada 15. janvārim”.  **Ministru prezidenta biedrs, ekonomikas ministrs A.Ašeradens**  Izteikt Likumprojekta 3.pantu šādā redakcijā:  “Papildināt pārejas noteikumus ar 67.punktu šādā redakcijā:  “67. Regulators līdz 2017.gada 1.oktobrim izdod šā likuma 28.1 panta ceturtajā daļā minēto metodiku. Līdz attiecīgā normatīvā akta spēkā stāšanās dienai, bet ne ilgāk kā līdz 2017.gada 1.septembrim piemērojama ar regulatora padomes 2014.gada 26.februāra lēmumu Nr.1/5 apstiprinātā Obligātā iepirkuma komponenšu aprēķināšanas metodika.””.  **Deputāti E.Putra, I.Līdaka**  Papildināt likuma pārejas noteikumus ar 67. un 68. punktu šādā redakcijā:  “67. Ministru kabinets līdz 2017. gada 30. jūnijam izstrādā nosacījumus šī likuma 28.1 pantā noteiktā atbalsta samazināšanai ik gadu piecu gadu periodā sākot ar 2018. gada 1. janvāri elektroenerģijas ražošanai koģenerācijas stacijās, kuru uzstādītā elektriskā jauda ir lielāka par simts megavatiem.  68. Šā likuma 1.pants (par 28.prim panta ceturtās daļas izteikšanu jaunā redakcijā) un 2.pants (par 33.prim panta otrās daļas izteikšanu jaunā redakcijā) stājas spēkā 2018.gada 1.janvārī.”  **Ministru prezidenta biedrs, ekonomikas ministrs A.Ašeradens**  Papildināt Elektroenerģijas tirgus likuma pārejas noteikumus ar 68.punktu šādā redakcijā:  “Publiskais tirgotājs iesniedz šā likuma 28.panta ceturtajā daļā, 28.1 panta ceturtajā daļā, 30.panta trešajā daļā, 30.2 panta trešajā daļā un pārejas noteikumu 53.punktā noteikto izmaksu attiecināšanu pārrēķinu līdz 2017.gada 20.oktobrim, un kas stājas spēkā 2018.gada 1.janvārī.”.  **Ministru prezidenta biedrs, ekonomikas ministrs A.Ašeradens**  Papildināt Elektroenerģijas tirgus likuma pārejas noteikumus ar 69.punktu šādā redakcijā:  “Līdz 2017.gada 31.decembrim spēku saglabā regulatora lēmumi, kuri pieņemti pamatojoties uz obligātā iepirkuma komponenšu aprēķināšanas metodiku, kas bija spēkā līdz 2017.gada 31.augustam.”. |  |  |
|  | Likums stājas spēkā 2017.gada 1.janvārī. | **8**  **9** | **Juridiskais birojs**  *Vienlaikus jāņem vērā, ka likumprojektā ietvertais regulējums skar visus elektroenerģijas galalietotājus un var ietekmēt maksājumu apmēru par elektroenerģiju. Tādēļ Juridiskā biroja ieskatā būtu jānodrošina saudzīga pāreja uz jauno regulējumu, lai elektroenerģijas lietotāji varētu saņemt pietiekamu informāciju un sagatavoties plānotajām izmaiņām elektroenerģijas maksājumos. Ievērojot minēto aicinām pārskatīt likumprojektā „Grozījumi Elektroenerģijas tirgus likumā” paredzēto spēkā stāšanās termiņu.*  **Ministru prezidenta biedrs, ekonomikas ministrs A.Ašeradens**  Noteikt, ka Likumprojekts stājas spēkā 2017.gada 1.septembrī. |  |  |